हमारी उम्र जैसे-जैसे बढ़ती है, हमारा शरीर कमजोर होता जाता है। ऐसे में शरीर को पूरी तरह एक्टिव रखने के लिए और पूरी उर्जा के साथ काम करने के लिए कई विटामिन्स और मिनरल्स की जरूरत होती है। विटामिन्स हमारे शरीर को न सिर्फ पोषण देते हैं बल्कि ये शरीर को कई तरह के रोगों से बचाते हैं। शरीर के लिए जरूरी ये विटामिन्स और मिनरल्स हमें आहार से मिलते हैं। शरीर के लिए जरूरी विटामिन्‍स में विटामिन बी12, कैल्शियम, विटामिन डी, मैग्‍नीशियम, ओमेगा 3 इत्‍यादि शामिल हैं। ये हमें दूध, दही, पनीर, चीज, मक्खन, सोया मिल्क, जमीन के भीतर उगने वाली सब्जियों जैसे आलू, गाजर, मूली, शलजम, चुकंदर, मांस, अंडे, मछली का तेल, अखरोट, मूंगफली, बादाम, काजू, सोयाबीन, केले, खुबानी, अलसी के बीज, ब्लूबेरी, सालमन मछली और सीफूड जैसे, प्रॉन, झींगा, सीप आदि में काफी मात्रा में मिलते हैं।